CELEX: 52010PC0617
Language: el
Date: 2010-10-29
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/005 ES/Comunidad Valenciana φυσικός λίθος, της Ισπανίας)

|

52010PC0617

Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/005 ES/Comunidad Valenciana φυσικός λίθος, της Ισπανίας)  /* COM/2010/0617 τελικό  */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 29.10.2010COM(2010) 617 τελικόΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/005 ES/Comunidad Valenciana φυσικός λίθος, της Ισπανίας)ΑΙΤΙΟΛΟΓΙΚΗ ΕΚΘΕΣΗΤο σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] επιτρέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ), στο πλαίσιο του μέγιστου ετήσιου ποσού των 500 εκατομμυρίων ευρώ, πέραν των σχετικών κονδυλίων του δημοσιονομικού πλαισίου.Οι κανόνες επιλεξιμότητας για τις συνεισφορές από το Ταμείο θεσπίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2].Στις 9 Μαρτίου 2010, η Ισπανία υπέβαλε την αίτηση EGF/2010/005 ES/Comunidad Valenciana Natural Stone για χρηματοδοτική συνεισφορά από το ΕΤΠ, ύστερα από απολύσεις σε 66 εταιρείες στον κλάδο 23 της NACE Αναθ. 2 («Κατασκευή άλλων μη μεταλλικών ορυκτών προϊόντων»)[3], στην περιφέρεια NUTS II της Comunidad Valenciana (ES52) στην Ισπανία.Ύστερα από ενδελεχή εξέταση της εν λόγω αίτησης, η Επιτροπή κατέληξε στο συμπέρασμα, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι χρηματοδοτικής συνεισφοράς που προβλέπονται από τον εν λόγω κανονισμό.ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗΒασικά στοιχεία: |Αριθ. αναφοράς ΕΤΠ | EΤΠ/2010/05 |Κράτος μέλος | Ισπανία |Άρθρο 2 | β) |Σχετικές επιχειρήσεις | 66 |Περιφέρεια NUTS II | Comunidad Valenciana [ES52] |NACE αναθ. 2, κλάδος | κλάδος 23 («Κατασκευή άλλων μη μεταλλικών ορυκτών προϊόντων») |Περίοδος αναφοράς | 31/3/2009 έως 30/12/2009 |Ημερομηνία έναρξης των εξατομικευμένων υπηρεσιών | 7/6/2010 |Ημερομηνία υποβολής της αίτησης | 9/3/2010 |Απολύσεις στη διάρκεια της περιόδου αναφοράς | 528 |Απολυμένοι εργαζόμενοι για τους οποίους προορίζεται η υποστήριξη | 300 |Εξατομικευμένες υπηρεσίες: προϋπολογισμός σε ευρώ | 2 098 800 |Δαπάνες για την εφαρμογή του ΕΤΠ[4]: προϋπολογισμός σε ευρώ | 90 200 |Ποσοστό (%) δαπάνων για την εφαρμογή του ΕΤΠ: | 4,12 |Συνολικός προϋπολογισμός σε ευρώ | 2 189 000 |Συνεισφορά του ΕΤΠ σε ευρώ (65 %): | 1 422 850 |1. Η αίτηση υποβλήθηκε στην Επιτροπή στις 9 Μαρτίου 2010 και συμπληρώθηκε με επιπρόσθετα στοιχεία έως τις 25 Μαΐου 2010.2. Η αίτηση πληροί τους όρους για παρέμβαση του ΕΤΠ, όπως αυτοί ορίζονται στο άρθρο 2 στοιχείο β) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων η οποία προβλέπεται στο άρθρο 5 του εν λόγω κανονισμού.Σύνδεση των απολύσεων με τις μεγάλες διαρθρωτικές αλλαγές που επήλθαν στο παγκόσμιο εμπόριο λόγω της παγκοσμιοποίησης ή της χρηματοπιστωτικής και οικονομικής κρίσης3. Για την τεκμηρίωση της σύνδεσης των απολύσεων με την παγκόσμια χρηματοπιστωτική και οικονομική κρίση, η Ισπανία ανέφερε ότι ο κατασκευαστικός τομέας επλήγη σοβαρά από την κρίση. Η κατάρρευση της αγοράς ενυπόθηκων στεγαστικών δανείων στις ΗΠΑ, με σημαντικές αρνητικές συνέπειες για τις τράπεζες και τις χρηματοπιστωτικές αγορές σε όλο τον κόσμο, είχε ως άμεσο αποτέλεσμα τη μείωση της κεφαλαιακής βάσης των χρηματοπιστωτικών ιδρυμάτων, μειώνοντας τη δανειοδοτική ικανότητα πολλών από αυτά και καθιστώντας τα περισσότερο επιφυλακτικά. Ως εκ τούτου, τα δάνεια για τον κατασκευαστικό τομέα ή για άτομα μειώθηκαν δραστικά, ενώ μειώθηκε και η ζήτηση για νέα σπίτια λόγω της μείωσης της εμπιστοσύνης των καταναλωτών και της έλλειψης ρευστότητας.4. Η Επιτροπή, στο σχέδιό της για την ανάκαμψη της οικονομίας[5], αναγνωρίζει ότι ο κατασκευαστικός τομέας στην ΕΕ αντιμετωπίζει κατακόρυφη πτώση της ζήτησης λόγω της κρίσης. Τα μεταγενέστερα διαθέσιμα στοιχεία[6] επιβεβαίωσαν τη σημαντική κάμψη του κατασκευαστικού τομέα της ΕΕ-27, ο οποίος σημείωσε πτώση επί τρία συναπτά τρίμηνα το 2009 (Τ1: -10,8· Τ2: -8,5· Τ3: -9,2) σε σύγκριση με την ίδια περίοδο του προηγούμενου έτους, κυρίως λόγω της μείωσης των ιδιωτικών επενδύσεων στον τομέα της κατοικίας. Η ζήτηση τελικών προϊόντων από φυσικό λίθο (επένδυσης δαπέδων, προσόψεων κτιρίων κλπ.) συνδέεται στενά με τη ζήτηση στον κατασκευαστικό τομέα, ο οποίος επηρεάζεται από τον αριθμό νέων οικοδομών και τη ζήτηση για ανακαινίσεις και αναβαθμίσεις. Στην αξιολόγησή της για αίτηση ΕΤΠ που αφορούσε τον ίδιο τομέα και την ίδια περιφέρεια[7], η Επιτροπή αναφέρθηκε ήδη στις επιπτώσεις της οικονομικής και χρηματοοικονομικής κρίσης στις επιχειρήσεις του κλάδου 23 της NACE Αναθ. 2 («Κατασκευή άλλων μη μεταλλικών ορυκτών προϊόντων»), στην περιφέρεια του NUTS II της Comunidad Valenciana.Αποδείξεις για τον αριθμό των απολύσεων και συμμόρφωση με τα κριτήρια του άρθρου 2 στοιχείο β)5. Η Ισπανία υπέβαλε την αίτηση αυτή βάσει των κριτηρίων παρέμβασης που προβλέπονται στο άρθρο 2 στοιχείο β) του κανονισμού (ΕΚ) αριθ. 1927/2006, σύμφωνα με τα οποία απαιτούνται τουλάχιστον 500 απολύσεις εντός εννέα μηνών, σε επιχειρήσεις που λειτουργούν στον ίδιο κλάδο της NACE αναθ. 2 σε μία περιφέρεια ή σε δύο συνορεύουσες περιφέρειες επιπέδου NUTS II σε ένα κράτος μέλος.6. Η αίτηση αναφέρει 528 απολύσεις σε 66 επιχειρήσεις που ταξινομούνται στον ίδιο κλάδο της NACE Αναθ. 2, κατά την περίοδο αναφοράς των εννέα μηνών, από τις 31 Μαρτίου 2009 έως τις 30 Δεκεμβρίου 2009, και εδρεύουν όλες σε μία περιφέρεια σε επίπεδο NUTS II, στην Comunidad Valenciana. Όλες αυτές οι απολύσεις υπολογίστηκαν σύμφωνα με τις διατάξεις του άρθρου 2 δεύτερο εδάφιο δεύτερη περίπτωση του κανονισμού (EΚ) αριθ. 1927/2006.Εξήγηση της απρόβλεπτης φύσης των εν λόγω απολύσεων7. Οι ισπανικές αρχές αναφέρουν ότι η χρηματοπιστωτική και οικονομική κρίση οδήγησε στην απότομη κατάρρευση της παγκόσμιας οικονομίας με τεράστιες συνέπειες σε πολλούς τομείς. Από το 2008 και μετά, η οικονομική κατάσταση δεν ακολούθησε τις τάσεις των προηγούμενων ετών. Δεν επρόκειτο για μια σταδιακή οικονομική ύφεση την οποία θα μπορούσαν οι εταιρείες να προβλέψουν.8. Οι δραστηριότητες εξόρυξης, κοπής, στίλβωσης και μορφοποίησης λίθου στην Ισπανία είχαν αυξηθεί κατά τα τελευταία έτη (η παραγωγή το 2007 ήταν 18% υψηλότερη απ’ ό,τι το 2003). Αντίστοιχα, ο τομέας έκανε σημαντικές επενδύσεις με σκοπό να αυξήσει την παραγωγική του ικανότητα, αφού ο μόνος αναμενόμενος κίνδυνος ήταν η σταδιακή αύξηση της παραγωγικής ικαναότητας στις αναδυόμενες οικονομίες· ιδίως στην Κίνα, την Ινδία και στο Βιετνάμ, ενώ η αγορά έδειχνε ικανή να απορροφήσει την αύξηση της παραγωγής.9. Σε μια έρευνα του παρατηρητηρίου φυσικού λίθου που έγινε το Τ2 του 2007, το 27 % των εταιρειών ανέφερε αύξηση των πωλήσεων κατά το προηγούμενο τρίμηνο, το 15 % ανέφερε μείωση και το 58 % στασιμότητα των πωλήσεων στο ίδιο επίπεδο. Ένα χρόνο μετά (Τ2 του 2008), η ίδια έρευνα έδειξε εντελώς διαφορετικά αποτελέσματα: το 57 % ανέφερε μείωση των πωλήσεων, ενώ μόνο το 9 % ανέφερε αύξηση.Προσδιορισμός των επιχειρήσεων που προέβησαν σε απολύσεις και των εργαζομένων για τους οποίους ζητείται ενίσχυση10. Η αίτηση αφορά 528 απολυμένους (εκ των οποίων οι 300 δικαιούνται υποστήριξη) στις ακόλουθες 66 επιχειρήσεις:Επιχειρήσεις και αριθμός απολυμένων |A.E. MARMOL, S.L. | 2 | HIJOS DE FRANCISCO MORANT, S.L. | 10 |ABADMAR SA | 4 | HISPANO DE MARMOLES, S.A. | 1 |ALICER, S.A. | 2 | HORMAR XXI, S.L. | 1 |APLICA MARMOL SL | 1 | HORMIGONES MARTINEZ, S.A. | 1 |ASEMAGRA SL | 1 | HORMIGONES SAN VICENTE SL | 1 |AZORIN Y PAYA S.L. | 2 | HORMIGONES TECNOLÓGICOS FORTES S.L. | 42 |AZULEJOS VEGARA, S.L. | 1 | JESUS GAVALDA SANTANA | 1 |BARDISA BEBES, S.L. | 1 | JOSE A. GARCIA MOYA SLU | 28 |BATEIG STONE,S.L. | 1 | JOSE RUIZ MARCO S.L. | 1 |CALZADOS CONTRADICTION, S.L. | 1 | JUAN JOSE RUIZ GINER | 1 |CANTERAS ALICANTINAS SL | 1 | LEVANTINA Y ASOCIADOS DE MINERALES SA | 167 |CANTERAS ALISAN SL | 1 | MARBRES BETANIA, S.L. | 7 |CANTERAS FASAN, S.L. | 2 | MARFIL MARBLE SL | 1 |CELITE HISPANICA, S.A. | 1 | MARMOLES ALMOHADE, S .L. | 1 |CEMEN, S.L. | 9 | MÁRMOLES ARTISTICOS TORNEADOS, S.L. | 3 |CEMEX ESPAÑA, S.A. | 5 | MARMOLES DAMASO SL | 10 |CERAMICA MAYOR, S.A. | 2 | MARMOLES DEL MUNDO, S.L.U. | 1 |CERAMICA TORREGROSA SL | 11 | MARMOLES MAÑEZ, S.L. | 2 |CERAMICAS ALONSO SL | 3 | MARMOLES MARTINEZ Y GALIANA, S.A. | 1 |CERAMICAS EL MOLINAR S.L. | 1 | MARMOLES PEPE, S.L. | 1 |CERAMICAS TORREBLANCA SL | 21 | MARMOLES SER Y ACA, S.L. | 1 |CERAMOSA SL | 14 | MARMOLES VIEMAPE, S.L. | 3 |DECO ESCAYOLAS ASPRILLAS, S.L. | 11 | MOPERBAÑ, S.L. | 1 |DECO ESCAYOLAS HNOS CLEMENTE, S.L. | 1 | NUEVO MARMOL, SL | 2 |DEKORMAT GLASS SL | 1 | PREFABRICADOS LUFORT SL | 14 |DENIA MARBRES SL | 1 | PROMOTORA DE INDUSTRIAS CERAMICAS SL | 2 |DURA GRANITOS Y MARMOLES SL | 2 | PULIMAR STYL, S.L. | 1 |ELABORACIΟN GENERAL DE MARMOLES, S.L. | 23 | ROCAS ALICANTE VALENCIA, S.A | 4 |EXCLUSIVAS RESIMART IBERICA SL | 1 | SANEAMIENTOS Y AZULEJKOS TAMAIX SL | 1 |FRANCISCO ORDOÑEZ MEJIAS S.L.U. | 1 | SINKMAR, S.L. | 5 |GRANITOS DEL MEDITERRANEO, S.A | 3 | SOLER ESTEVAN INSTALACIONES, S.L. | 1 |GRUPO INDUSTRIAL BEMPE, S.L. | 18 | TEJAS COVERT SL | 53 |HERMANOS TOLEDANO SL | 9 | YESOS IBERICOS, S.A. | 1 |Συνολικός αριθ. επιχειρήσεων: 66 | Συνολικός αριθ. απολύσεων: 528 |11. Η κατανομή των εργαζομένων για τους οποίους ζητείται ενίσχυση έχει ως εξής:Κατηγορία | Αριθμός | Ποσοστό |Άνδρες | 280 | 93,33 |Γυναίκες | 20 | 6,67 |Πολίτες της ΕΕ | 295 | 98,33 |Μη υπήκοοι ΕΕ | 5 | 1,67 |15 έως 24 ετών | 7 | 2,33 |25 έως 45 ετών | 107 | 35,67 |Άνω των 45 ετών | 186 | 62,00 |12. Τρεις από τους εργαζομένους που δικαιούνται υποστήριξη είναι άτομα με αναπηρία.13. Από πλευράς επαγγελματικών κατηγοριών[8], η κατανομή έχει ως εξής:Κατηγορία | Αριθμός | Ποσοστό |Επαγγελματίες | 3 | 1,00 |Ειδικευμένοι τεχνίτες και συναφή επαγγέλματα | 4 | 1,33 |Υπάλληλοι γραφείου | 12 | 4,00 |Απασχολούμενοι στην παροχή υπηρεσιών | 7 | 2,33 |Βιοτέχνες και εργάτες σε βιοτεχνικά επαγγέλματα | 37 | 12,33 |Χειριστές βιομηχανικών εγκαταστάσεων και μηχανημάτων | 140 | 46,67 |Ανειδίκευτοι εργάτες | 44 | 14,67 |Λοιποί/Μη προσδιοριζόμενοι | 53 | 17,67 |14. Από πλευράς εκπαιδευτικού επιπέδου[9], η κατανομή έχει ως εξής:Εκπαιδευτικό επίπεδο | Αριθμός | Ποσοστό |Βασική εκπαίδευση (έως το τέλος της υποχρεωτικής εκπαίδευσης) | 103 | 34,33 |Ανώτερη δευτεροβάθμια εκπαίδευση | 18 | 6,00 |Τριτοβάθμια εκπαίδευση | 23 | 7,67 |Άλλο (άτυπη εκπαίδευση) | 3 | 1,00 |Ανεκπαίδευτοι ή άτομα που εγκατέλειψαν πρόωρα το σχολείο | 153 | 51,00 |15. Παρόμοια ποσοστά εμφανίζονται στους 528 απολυμένους, με τη διαφορά ότι οι εργαζόμενοι που δικαιούνται υποστήριξη ηλικίας 25 έως 45 ετών είναι λιγότεροι (61,14 %), ενώ οι εργαζόμενοι που δικαιούνται υποστήριξη ηλικίας άνω των 45 ετών είναι πιο πολλοί. Σχεδόν όλοι οι απολυμένοι εργαζόμενοι άνω των 45 ετών δικαιούνται υποστήριξη. Ομοίως, όλοι οι ανεκπαίδευτοι εργαζόμενοι μπορούν να επωφεληθούν από τα μέτρα.16. Σύμφωνα με το άρθρο 7 του κανονισμού (ΕΚ) αριθ. 1927/2006, η Ισπανία επιβεβαίωσε ότι εφαρμόστηκε πολιτική ισότητας μεταξύ γυναικών και ανδρών, καθώς και πολιτική κατά των διακρίσεων, και ότι θα εξακολουθήσει να εφαρμόζεται, κατά τα διάφορα στάδια της εφαρμογής του ΕΤΠ και, ιδίως, κατά την πρόσβαση σε αυτό.Περιγραφή της θιγόμενης περιοχής, των αρχών και ενδιαφερόμενων μερών της17. Η περιοχή που θίγεται από τις απολύσεις βρίσκεται στην περιφέρεια του NUTS II της Comunidad Valenciana και επικεντρώνεται στην comarca (διοικητική υποδιαίρεση, χοντρικά αντίστοιχο της κομητείας) Medio Vinalopó στην περιφέρεια του NUTS III Alicante: Ο χαρακτηρισμός «περιφέρεια φυσικού λίθου» περιλαμβάνει πέντε δήμους της κομητείας (Pinós, Algueña, La Romana, Novelda και Monforte del Cid), όπου η κοπή, η μορφοποίηση και η τελική επεξεργασία λίθων αποτελεί την κύρια οικονομική δραστηριότητα, από πλευράς αριθμού τόσο των εταιρειών όσο και των ατόμων που εργάζονται στον εν λόγω τομέα.18. Από το σύνολο των ισπανικών επιχειρήσεων, το 11,5% εδρεύει στην Comunidad Valenciana. Ο μεταποιητικός τομέας αντιστοιχεί στο 26% της συνολικής απασχόλησης στην εν λόγω περιφέρεια· ενώ ο τομέας των υπηρεσιών αντιστοιχεί στο 60%, ο κατασκευαστικός στο 10% και ο πρωτογενής στο 4%. Το επιχειρηματικό μοντέλο στην Comunidad Valenciana χαρακτηρίζεται από τον υψηλό αριθμό μικρών και μεσαίων επιχειρήσεων που ειδικεύονται στην κατασκευή επίπλων, υποδημάτων, υφασμάτων, κεραμικών και παιχνιδιών. Οι βιομηχανίες αυτές συγκεντρώνονται σε περιοχές γύρω από έναν περιορισμένο αριθμό δήμων.19. Οι κύριοι ενδιαφερόμενοι είναι η Generalitat Valenciana (αυτόνομη κυβέρνηση της Comunidad Valenciana), και ιδίως η SERVEF (δημόσιες υπηρεσίες εργασίας της αυτόνομης κυβέρνησης), η Consorcio del Pacto Territorial por el Empleo del Valle del Vinalopó (κοινοπραξία της συμφωνίας απασχόλησης στην κοιλάδα Vinalopó)[10], οι εργατικές ενώσεις: UGT-PV, CCOO-PV, MCA-UGT-PV και FECOMA-CCOO-PV[11], Συνομοσπονδία Επιχειρηματικών Οργανώσεων της αυτόνομης περιφέρειας της Βαλένθια (CIERVAL) και Marmol de Alicante (ένωση παραγωγών μαρμάρου).Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό και εθνικό επίπεδο20. Το ποσοστό ανεργίας στο Medio Vinalopó (δηλαδή σε επίπεδο κομητείας) αυξήθηκε κατά 88,4%, από 12 336 το Νοέμβριο του 2007 σε 23 243 εργαζομένους το 2009, αντιστοιχώντας στο 12 % του ποσοστού ανεργίας στην επαρχία Αλικάντε.21. Ο αριθμός των απολύσεων στον τομέα της κοπής, μορφοποίησης και τελικής επεξεργασίας λίθου στην Comunidad Valenciana, σχετικά σταθερός την περίοδο 2005-2007, αυξήθηκε κατά 405 % τα τελευταία δύο χρόνια. Σε τοπικό επίπεδο (δηλαδή στους δήμους της περιφέρειας φυσικού λίθου) οι απολύσεις αυξήθηκαν κατά 525 % (Novelda) ή 694 % (Monóvar). Λόγω του μικρού μεγέθους των δήμων της περιφέρειας ((9 800 κάτοικοι κατά μέσο όρο), ο αντίκτυπος των απολύσεων είναι τεράστιος. Ενενήντα τοις εκατό των απολυμένων στον τομέα του φυσικού λίθου στο Medio Vinalopó είναι άνδρες.22. Παραδοσιακά, οι κύριοι οικονομικοί τομείς στο Medio Vinalopó ήταν η κατασκευή υποδημάτων και η επεξεργασία δέρματος και μαρμάρου. Ωστόσο, η βιομηχανία υποδημάτων και δέρματος αντιμετώπισε δυσκολίες στη διάρκεια των τελευταίων ετών, κυρίως λόγω του ανταγωνισμού από ασιατικά υποδήματα και άλλα προϊόντα δέρματος. Οι απολυμένοι αυτού του τομέα βρήκαν νέες θέσεις εργασίας στον κατασκευαστικό τομέα και στον τομέα του μαρμάρου, που εκείνα τα χρόνια θεωρούνταν ασφαλείς τομείς.23. Η κατάσταση της απασχόλησης στην πληττόμενη περιοχή είναι ιδιαίτερα επισφαλής, δεδομένων των επιπτώσεων της κρίσης στις κλωστοϋφαντουργικές επιχειρήσεις στις γειτονικές κομητείες του Medio Vinalopó. Ύστερα από αυτές τις απολύσεις στον κλωστοϋφαντουργικό τομέα στην Comunidad Valenciana, η Ισπανία υπέβαλε μία ακόμη αίτηση[12] χρηματοδοτικής συνεισφοράς του ΕΤΠ, το Μάρτιο του 2010, γι’ αυτούς τους εργαζομένους.Συντονισμένη δέσμη εξατομικευμένων υπηρεσιών προς χρηματοδότηση και λεπτομερής περιγραφή των εκτιμώμενων δαπανών, συμπεριλαμβανομένης της συμπληρωματικότητάς της με ενέργειες που χρηματοδοτούνται από τα διαρθρωτικά ταμεία24. Όλα τα ακόλουθα μέτρα συνδυάζονται για να διαμορφώσουν μια συντονισμένη δέσμη εξατομικευμένων υπηρεσιών οι οποίες στοχεύουν στην επανένταξη των εργαζομένων στην αγορά εργασίας.-  Εντατική υποστήριξη για την αναζήτηση εργασίας : Περλιμβάνει την εντατική αναζήτηση απασχόλησης, τόσο την παθητική όσο και την ενεργητική διερεύνηση των τοπικών και περιφερειακών δυνατοτήτων απασχόλησης, ιδίως τις αναδυόμενες οικονομικές δραστηριότητες αυτοαπασχόλησης και τις ευκαιρίες για νέες εξειδικεύσεις στον τομέα του φυσικού λίθου.-  Ηλεκτρονική υποστήριξη για την αναζήτηση εργασίας : Θα δημιουργηθεί ιστοτόπος, με στόχο την παροχή στους εργαζομένους ορισμένων ηλεκτρονικών εργαλείων που μπορούν να τους βοηθήσουν στην εξατομικευμένη αναζήτηση εργασίας. Ο ιστοτόπος θα παρέχει πληροφορίες δομημένες στους ακόλουθους τομείς: 1) Διάδοση και επικοινωνία. Στον τομέα αυτόν θα πρέχονται πληροφορίες για το ΕΤΠ και το σχέδιο φυσικού λίθου του ΕΤΠ: ημερολόγιο εκδηλώσεων, ειδήσεις, δημοσίευση νέων ευκαιριών απασχόλησης κλπ. 2) Πόροι για την επιστροφή στην εργασία: αυτοδιάγνωση των ικανοτήτων και των επαγγελματικών δεξιοτήτων. Αυτοσχεδιασμός της πορείας επανένταξης στην εργασία. Επιγραμμικά μαθήματα (π.χ. κατάρτιση στην ενεργητική αναζήτηση εργασίας και καθοδήγηση σταδιοδρομίας). Αγγελίες θέσεων εργασίας κλπ. 3) Πόροι για την αυτοαπασχόληση: αυτοδιάγνωση των ικανοτήτων και των επιχειρηματικών δεξιοτήτων· επιγραμμικά μαθήματα (π.χ. επιγραμμική κατάρτιση στη διοίκηση επιχειρήσεων)· επιγραμμική υποστήριξη για την ανάπτυξη επιχειρηματικών σχεδίων· πληροφορίες σχετικά με την εκκίνηση επιχειρήσεων κλπ. 4) Τομέας διαχείρισης: Φύλλα και εκθέσεις παρακολούθησης, μητρώα δραστηριοτήτων, κατευθυντήριες γραμμές, διαδικασίες και οδηγίες κλπ. Ορισμένα τμήματα θα είναι προσβάσιμα στο ευρύ κοινό ενώ άλλα θα περιορίζονται στους συμμετέχοντες στα μέτρα και/ή στους επιβλέποντες.-  Ενημέρωση. καταγραφή δεξιοτήτων και επαγγελματικός προσανατολισμός: Θα παρέχεται και στους 300 συμμετέχοντες και καλύπτει μια εκστρατεία ενημέρωσης για το ΕΤΠ μεταξύ των δυνητικά δικαιούχων των μέτρων, την καταγραφή των δεξιοτήτων των εργαζομένων, τον εντοπισμό εξατομικευμένων διαδικασιών επανένταξης, την ενημέρωση για τις διαθέσιμες θέσεις εργασίας, τις απαιτήσεις σε δεξιότητες και κατάρτιση, τα διαθέσιμα προγράμματα κατάρτισης, καθώς και τις επιδοτήσεις κινητικότητας και τα κίνητρα αυτοαπασχόλησης. Τα μέτρα αυτά θα συμπληρώνονται από ένα εργαστήριο για την ενεργητική αναζήτηση εργασίας και μια βασική ενότητα κατάρτισης στις ΤΕ.-  Ορισμός μέντορα (διαδικασία επανένταξης στον ίδιο τομέα) : Οι μέντορες θα παρέχουν πληροφορίες, συμβουλές και υποστήριξη κατά την περίοδο μεταξύ του επαγγελματικού προσανατολισμού και της ολοκλήρωσης της επαγγελματικής αποκατάστασης, αλλά και θα διευκολύνουν τις επαφές με δυνητικούς εργοδότες στον τομέα του φυσικού λίθου, τους οποίους και θα ενημερώνουν για διαθέσιμα φορολογικά πλεονεκτήματα όταν προσλαμβάνουν αυτούς τους εργαζομένους. Οι μέντορες θα παρακολουθούν επίσης τους πρώτους μήνες της επανένταξης στην απασχόληση, ώστε να βοηθούν τους εργαζομένους να εδραιωθούν στις θέσεις εργασίας τους.-  Κατάρτιση σε επαγγελματικές δεξιότητες που συνδέονται με τον τομέα του φυσικού λίθου: Οι συμμετέχοντες στο μέτρο αυτό θα λάβουν κατάρτιση σε επαγγελματικές δεξιότητες που έχουν μεγαλύτερη ζήτηση στον τομέα. Η κατάρτιση θα συμπληρώνεται με δύο μήνες αμειβόμενης κατάρτισης στην εργασία (1 200 ευρώ ανά μήνα και συμμετέχοντα). Στο μέτρο αυτό θα συμμετάσχει περίπου το 10 % των δικαιούχων εργαζομένων.-  Κατάρτιση επιμορφωτών : Θα προσφερθεί ενότητα κατάρτισης ογδόντα ωρών στους απολυμένους με τα απαιτούμενα διδακτικά προσόντα, των οποίων το επαγγελματικό προφίλ προσφέρεται για να λειτουργήσουν ως επιμορφωτές σε παραδοσιακά επαγγέλματα στον τομέα του φυσικού λίθου.-  Κατάρτιση σε παραδοσιακά επαγγέλματα στον τομέα του φυσικού λίθου : Αυτά τα εργαστήρια, που θα παρέχονται από πρώην εργαζομένους με υψηλό επίπεδο εμπειρίας, θα επικεντρώνονται στην παραγωγή διαφόρων προϊόντων από φυσικό λίθο (όπως στήλες, κιονόκρανα, έπιπλα κλπ) για τα οποία υπάρχει ζήτηση αλλά δεν προσφέρονται λόγω έλλειψης ειδικευμένου προσωπικού. Στο μέτρο αυτό θα συμμετάσχει περίπου το 7 % των δικαιούχων εργαζομένων.-  Ορισμός μέντορα (διαδικασία επανένταξης σε οποιοδήποτε τομέα) : Οι μέντορες θα παρέχουν πληροφορίες, συμβουλές και υποστήριξη κατά την περίοδο μεταξύ του επαγγελματικού προσανατολισμού και της ολοκλήρωσης της επαγγελματικής αποκατάστασης. Θα διευκολύνουν επίσης τις επαφές με δυνητικούς εργοδότες στον τομέα του φυσικού λίθου, τους οποίους και θα ενημερώνουν για διαθέσιμα φορολογικά πλεονεκτήματα. Οι μέντορες θα παρακολουθούν επίσης τους πρώτους μήνες της επανένταξης στην απασχόληση, ώστε να βοηθούν τους εργαζομένους να εδραιωθούν στις θέσεις εργασίας τους.-  Κατάρτιση σε νέες επαγγελματικές δεξιότητες : Οι συμμετέχοντες στο μέτρο αυτό θα λάβουν κατάρτιση σε τομείς όπου υπάρχουν ή θα προκύψουν ευκαιρίες, βραχυπρόθεσμα ή μεσοπρόθεσμα. Στο μέτρο αυτό θα συμμετάσχει περίπου το 50 % των δικαιούχων εργαζομένων.-  Κατάρτιση για συγκεκριμένα επαγγελματικά προσόντα : Η κατάρτιση θα σχεδιαστεί έτσι ώστε να ανταποκρίνεται στις εντοπιζόμενες ανάγκες των τοπικών επιχειρήσεων. Αναμένεται ότι τουλάχιστον στο 50% των συμμετεχόντων θα προσφερθεί μια θέση εργασίας. Στο μέτρο αυτό θα συμμετάσχει περίπου το 17 % των δικαιούχων εργαζομένων.-  Ορισμός μέντορα (ολοκληρωμένη προώθηση της επιχειρηματικότητας) : Οι μέντορες θα παρέχουν πληροφορίες, συμβουλές και υποστήριξη κατά την περίοδο μεταξύ του επαγγελματικού προσανατολισμού και της ολοκλήρωσης της επαγγελματικής αποκατάστασης. Θα υποστηρίξουν επίσης τους συμμετέχοντες στην προετοιμασία επιχειρηματικών σχεδίων και στην εξεύρεση χρηματοδότησης, στην ολοκλήρωση των διοικητικών διατυπώσεων για τη σύσταση επιχείρησης και κατά τους πρώτους μήνες της επιχειρηματικής δραστηριότητας.-  Προώθηση της επιχειρηματικότητας : Δύο εργαστήρια σύντομης διάρκειας (το καθένα 16 ωρών) θα επικεντρωθούν στην προώθηση επιχειρηματικών πρωτοβουλιών αυτοαπασχόλησης και στην εκπόνηση επιχειρηματικών προτάσεων.-  Κατάρτιση στη διοίκηση επιχειρήσεων : Η ενότητα αυτή προορίζεται για 30 εργαζομένους και έχει σκοπό την παροχή στους συμμετέχοντες των βασικών δεξιοτήτων για τη διοίκηση μιας μικρής επιχείρησης.-  Ίσες ευκαιρίες: Ένα σύστημα παρακολούθησης των ίσων ευκαιριών θα εξασφαλίσει το σεβασμό της αρχής της ίσης μεταχείρισης και των ίσων ευκαιριών κατά την υλοποίηση των μέτρων. Στόχος είναι η εξάλειψη προσωπικών ή οικογενειακών εμποδίων που μπορεί να εμποδίσουν την πρόσβαση των διακιούχων εργαζομένων στα μέτρα.-  Υποστήριξη για φροντίζοντες εξαρτώμενα άτομα : Εργαζόμενοι με εξαρτώμενα άτομα (παιδιά, ηλικιωμένους ή αναπήρους) θα λαμβάνουν επίδομα 400 ευρώ το μήνα, ως συνεισφορά στις δαπάνες τους παροχής φροντίδας, υπό την προϋπόθεση ότι συμμετέχουν στα μέτρα. Το μέτρο αυτό αποσκοπεί στην κάλυψη του πρόσθετου κόστους που αντιμετωπίζουν οι εργαζόμενοι προκειμένου να μπορούν να συμμετέχουν σε κατάρτιση ή σε άλλα μέτρα.-  Επίδομα κινητικότητας : Οι εργαζόμενοι που συμμετέχουν στα μέτρα θα λαμβάνουν επίδομα κινητικότητας 20 ευρώ την ημέρα, ως συμβολή στις δαπάνες μετακίνησής τους.-  Συνεισφορά στις δαπάνες αλλαγής τόπου διαμονής: Οι εργαζόμενοι που θα αποδέχονται θέση εργασίας που θα συνεπάγεται αλλαγή του τόπου κατοικίας τους θα λαμβάνουν κατ’ αποκοπή ποσό 3 000 ευρώ για την κάλυψη των αναγκαίων δαπανών.-  Κίνητρο επιχειρηματικότητας : Οι εργαζόμενοι που επανεντάσσονται στην απασχόλησης με τη δημιουργία δικής τους επιχείρησης θα λαμβάνουν κατ’ αποκοπή 3 000 ευρώ. Το κίνητρο αυτό έχει σχεδιαστεί για την υποστήριξη αυτών των αυτοαπασχολούμενων κατά τους πρώτους μήνες μετά την εκκίνηση.-  Κίνητρο συμμετοχής : Για την ενθάρρυνση της συμμετοχής τους στα μέτρα, οι εργαζόμενοι που δεν λαμβάνουν επίδομα ανεργίας θα λαμβάνουν επίδομα 400 ευρώ το μήνα, για μέγιστη περίοδο 12 μηνών, με την προϋπόθεση ότι συμμετέχουν στα μέτρα της δέσμης του ΕΤΠ.25. Οι δαπάνες εφαρμογής του ΕΤΠ, που περιλαμβάνονται στην αίτηση σύμφωνα με το άρθρο 3 του κανονισμού (EΚ) αριθ. 1927/2006, καλύπτουν τις δραστηριότητες διαχείρισης και ελέγχου.26. Οι εξατομικευμένες υπηρεσίες που υπέβαλαν οι ισπανικές αρχές αποτελούν ενεργητικά μέτρα για την αγορά εργασίας, εντός των επιλέξιμων ενεργειών που ορίζονται στο άρθρο 3 του κανονισμού (ΕΚ) αριθ. 1927/2006. Οι ισπανικές αρχές εκτιμούν το συνολικό κόστος αυτών των υπηρεσιών σε 2 098 800 ευρώ και τις δαπάνες εφαρμογής του ΕΤΠ σε 90 200 ευρώ (= 4,12 % του συνολικού ποσού). Η συνολική συνεισφορά που ζητείται από το ΕΤΠ είναι 1 422 850 (65 % του συνολικού κόστους).Ενέργειες | Εκτιμώμενος αριθμός εργαζομένων που δικαιούνται βοήθεια | Εκτιμώμενο κόστος ανά εργαζόμενο που δικαιούται βοήθεια (σε ευρώ) | Συνολικό κόστος (ΕΤΠ και εθνική συγχρηματοδότηση) (σε ευρώ) |Εξατομικευμένες υπηρεσίες (πρώτη παράγραφος του άρθρου 3 του κανονισμού (EΚ) αριθ. 1927/2006) |1. Υποστήριξη για την εντατική αναζήτηση εργασίας (Prospección nuevas oportunidades empleo ) | 300 | 240 | 72 000 |2. Εξατομικευμένη υποστήριξη για την αναζήτηση εργασίας (Creación de recursos) | 300 | 200 | 60 000 |3. Καταγραφή δεξιοτήτων και επαγγελματικός προσανατολισμός (Información, diagnóstico y derivación) | 300 | 626 | 187 800 |4. Ορισμός μέντορα (διαδικασία επανένταξης στον ίδιο τομέα) (Tutorización del itinerario de inserción en el sector) | 50 | 1 452 | 72 600 |5. Κατάρτιση σε επαγγελματικές δεξιότητες που συνδέονται με τον τομέα φυσικού λίθου (Formación específica para nuevos perfiles profesionales) | 27 | 7 500 | 202 500[13] |6. Κατάρτιση των επιμορφωτών (Formación para formadores) | 3 | 1 000 | 3 000 |7. Κατάρτιση σε παραδοσιακά επαγγέλματα στον τομέα φυσικού λίθου (Recuperación de oficios tradicionales) | 20 | 2 700 | 54 000 |8. Ορισμός μέντορα (διαδικασία επανένταξης σε οποιοδήποτε τομέα) (Tutorización de itinerarios de recolocación en otros sectores) | 200 | 1 312,5 | 262 500 |9. Κατάρτιση σε νέες επαγγελματικές δεξιότητες (Formación profesional específica) | 150 | 3 933 | 590 000[14] |10. Κατάρτιση για συγκεκριμένα επαγγελματικά προσόντα (Formación a medida en el puesto de trabajo) | 50 | 1 900 | 95 000 |11. Ορισμός μέντορα (διαδικασία προώθησης της επιχειρηματικότητας) (Tutorización del itinerario de desarrollo empresarial) | 50 | 1 680 | 84 000 |12. Προώθηση της επιχειρηματικότητας. Προώθηση επιχειρηματικών πρωτοβουλιών (Taller de motivación al autoempleo) | 50 | 332 | 16 600 |13. Προώθηση της επιχειρηματικότητας. Παραγωγή επιχειρηματικών ιδεών (Taller de generación de ideas de negocio) | 50 | 332 | 16 600 |14. Κατάρτιση στη διοίκηση επιχειρήσεων (Formación básica en gestión empresarial) | 30 | 1 560 | 46 800 |15. Ισότητα ευκαιριών (Programa de igualdad de oportunidades) | 300 | 108 | 32 400 |16. Υποστήριξη για φροντίζοντες εξαρτώμενα άτομα (Ayudas para la atención a personas dependientes) | 40 | 2 400 | 96 000 |17. Συνεισφορά στις δαπάνες αλλαγής τόπου διαμονής (Ayudas a la movilidad geográfica) | 15 | 3 000 | 45 000 |18. Κίνητρο επιχειρηματικότητας (Ayudas al autoempleo) | 30 | 3 000 | 90 000 |19. Κίνητρο συμμετοχής (Incentivos a la participación) | 15 | 4 800 | 72 000 |Υποσύνολο εξατομικευμένων υπηρεσιών | 2 098 800 |Δαπάνες για την εφαρμογή του ΕΤΠ (τρίτο εδάφιο του άρθρου 3 του κανονισμού (ΕΚ) αριθ. 1927/2006) |Δραστηριότητες διαχείρισης | 60 000 |Δραστηριότητες ελέγχου | 30 200 |Υποσύνολο δαπανών για την εφαρμογή του ΕΤΠ | 90 200 |Σύνολο εκτιμώμενων δαπανών | 2 189 000 |Συνεισφορά ΕΤΠ (65 % των συνολικών δαπανών) | 1 422 850 |27. Οι ισπανικές αρχές επιβεβαιώνουν ότι τα προαναφερόμενα μέτρα είναι συμπληρωματικά με τις ενέργειες που χρηματοδοτούνται από τα διαρθρωτικά ταμεία και ότι έχουν ληφθεί μέτρα για την αποφυγή διπλής χρηματοδότησης.28. Οι κύριοι στόχοι των επιχειρησιακών προγραμμάτων του ΕΚΤ για την περίοδο 2007-13 για την Comunidad Valenciana είναι η προώθηση της διά βίου μάθησης των εργαζομένων και η μείωση του κινδύνου πρόωρης εγκατάλειψης του σχολείου, η εστίαση κυρίως στα πιο ευάλωτα άτομα ή στα άτομα που κινδυνεύουν από τον κοινωνικό αποκλεισμό, κυρίως τους νέους σε ηλικία εργαζομένους, ή στα άτομα ηλικίας άνω των 45 ετών, στις γυναίκες και στα άτομα με αναπηρίες. Ιδίως, όσον αφορά ενέργειες που συγχρηματοδοτούνται στο πλαίσιο του ΕΚΤ, η Ισπανία ανέφερε ότι καμία από τις επιχειρήσεις και κανείς από τους εργαζομένους που αφορά η παρούσα αίτηση δεν έχει επωφεληθεί από σχέδια απασχόλησης συγχρηματοδοτούμενα από το ΕΚΤ. Ωστόσο, ορισμένοι εργαζόμενοι είχαν επωφεληθεί κάποια στιγμή στο παρελθόν από δραστηριότητες κατάρτισης που παρέχονταν στο πλαίσιο του εθνικού προγράμματος «Κατάρτιση για απασχόληση» του ΕΚΤ. Η συνέχιση των ενεργειών του ΕΚΤ και του ΕΤΠ που υπηρετούν παρόμοιους σκοπούς και εργαζομένους θα συμβάλει στην αποφυγή επικαλύψεων ανάμεσα στα μέτρα του ΕΚΤ και του ΕΤΠ.Ημερομηνία κατά την οποία άρχισαν να παρέχονται ή σχεδιάζεται να αρχίσουν να παρέχουν οι εξατομικευμένες υπηρεσίες στους πληττόμενους εργαζομένους29. Οι εξατομικευμένες υπηρεσίες στους θιγόμενους εργαζομένους που συμπεριλήφθηκαν στη συντονισμένη δέσμη που προτάθηκε για συγχρηματοδότηση από το ΕΤΠ θα δρομολογηθούν από την Ισπανία στις 7 Ιουνίου 2010. Συνεπώς, η ημερομηνία αυτή αποτελεί την αφετηρία της περιόδου επιλεξιμότητας για κάθε βοήθεια που θα μπορούσε να χορηγηθεί από το EΤΠ.Διαδικασίες διαβούλευσης με τους κοινωνικούς εταίρους30. Κατά την προετοιμασία της συντονισμένης δέσμης μέτρων υπήρξε διαβούλευση με τους κοινωνικούς εταίρους. Η προτεινόμενη αίτηση συζητήθηκε σε πολλές συσκέψεις, από τον Ιούλιο έως το Σεπτέμβριο του 2009, με τους κοινωνικούς εταίρους που αναφέρονται στο σημείο 19 παραπάνω. Επιπλέον, οι κοινωνικοί εταίροι θα συμμετέχουν κατά την περίοδο εφαρμογής, μέσω της κλαδικής επιτροπής που δημιουργήθηκε εντός της κοινοπραξίας[15] για την εφαρμογή, την παρακολούθηση και την αξιολόγηση των μέτρων.Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας31. Όσον αφορά τα κριτήρια που προβλέπονται στο άρθρο 6 του κανονισμού (ΕΚ) αριθ. 1927/2006, οι ισπανικές αρχές στην αίτησή τους:-  διαβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων·-  απέδειξαν ότι η χρηματοδοτική συνεισφορά του ΕΤΠ παρέχει στήριξη σε μεμονωμένους εργαζομένους και δεν χρησιμοποιείται για την αναδιάρθρωση εταιρειών ή τομέων·-  διαβεβαίωσαν ότι οι επιλέξιμες ενέργειες που αναφέρονται ανωτέρω δεν επιχορηγούνται από άλλα χρηματοδοτικά μέσα της Ένωσης.Συστήματα διαχείρισης και ελέγχου32. Η Ισπανία κοινοποίησε στην Επιτροπή ότι η διαχείριση και ο έλεγχος της χρηματοδοτικής συνεισφοράς θα γίνεται από τους ίδιους φορείς που διαχειρίζονται και ελέγχουν τα μέτρα του ΕΚΤ. Το Περιφερειακό Υπουργείο Οικονομίας και Απασχόλησης της Comunidad Valenciana θα είναι ο ενδιάμεσος φορέας για την αρχή διαχείρισης.Χρηματοδότηση33. Με βάση την αίτηση της Ισπανίας, η προτεινόμενη συνεισφορά από το ΕΤΠ στη συντονισμένη δέσμη εξατομικευμένων υπηρεσιών ανέρχεται σε 1.422.850 ευρώ και αντιστοιχεί στο 65 % του συνολικού κόστους. Η βοήθεια που προτείνει η Επιτροπή βάσει του Ταμείου στηρίζεται στις πληροφορίες που χορήγησε η Ισπανία.34. Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ που καθορίζεται σύμφωνα με το άρθρο 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την εκ νέου διάθεση πιστώσεων, η Επιτροπή προτείνει την κινητοποίηση του ΕΤΠ για το σύνολο του ποσού που προαναφέρεται, το οποίο θα διατεθεί στο πλαίσιο του τομέα 1α του δημοσιονομικού πλαισίου.35. Μετά τη διάθεση του προτεινόμενου ποσού χρηματοδοτικής συνεισφοράς θα παραμείνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό μεγαλύτερο από το 25 % του μέγιστου ετήσιου ποσού του ΕΤΠ, όπως απαιτείται από το άρθρο 12 παράγραφος 6 του κανονισμού (ΕΚ) αριθ. 1927/2006.36. Με την παρούσα πρόταση κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο σκελών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή για τις προθέσεις του. Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη.37. Η Επιτροπή θα υποβάλει ξεχωριστά αίτηση μεταφοράς για να εγγραφούν στον προϋπολογισμό του 2010 ειδικές πιστώσεις ανάληψης υποχρεώσεων και πληρωμών, όπως απαιτείται από το σημείο 28 της διοργανικής συμφωνίας της 17ης Μαΐου 2006.Πηγή των πιστώσεων πληρωμών38. Σύμφωνα με την παρούσα κατάσταση εκτέλεσης, προβλέπεται ότι φέτος δεν θα χρησιμοποιηθούν όλες οι διαθέσιμες πιστώσεις πληρωμών της γραμμής του προϋπολογισμού 01.04 05 «Ολοκλήρωση του προγράμματος για τις επιχειρήσεις: βελτίωση του χρηματοπιστωτικού περιβάλλοντος για τις μικρομεσαίες επιχειρήσεις (ΜΜΕ)» για το 2010.39. Οι πιστώσεις πληρωμών μεταφέρονται σε καταπιστευματικούς λογαριασμούς, ανάλογα με τις ανάγκες, για να εξασφαλιστεί ότι το Ευρωπαϊκό Ταμείο Επενδύσεων (ΕΤΕ) είναι πάντα σε θέση να πραγματοποιήσει εκταμιεύσεις υπέρ των ενδιάμεσων χρηματοπιστωτικών οργανισμών. Η χρηματοπιστωτική κρίση επηρέασε σοβαρά το προφίλ εκταμίευσης των χρηματοδοτικών οργάνων, και ιδιαίτερα των οργάνων στον τομέα του επιχειρηματικού κεφαλαίου. Σύμφωνα με την Ευρωπαϊκή Επιτροπή Επιχειρηματικών Κεφαλαίων (EVCA), οι επενδύσεις και οι αποεπενδύσεις (πωλήσεις) μειώθηκαν πάνω από 50% μεταξύ 2007 και 2009 σε σύγκριση με την κατάσταση πριν από την κρίση. Οι εξελίξεις αυτές είχαν επίσης σημαντικό αντίκτυπο στις προβλέψεις όσον αφορά τις εκταμιεύσεις για το 2010.40. Λόγω των προαναφερθέντων στοιχείων, το 2010 δεν θα απαιτηθούν όλες οι πιστώσεις πληρωμών που προβλέπονται στον προϋπολογισμό του 2010. Συνεπώς, μπορεί να καταστεί διαθέσιμο για μεταφορά το ποσό των 1.422.850 ευρώ.ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/003 ES/Comunidad Valenciana φυσικός λίθος, της Ισπανίας)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης,τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[16], και ιδίως το σημείο 28,τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[17], και ιδίως το άρθρο 12 παράγραφος 3,την πρόταση της Ευρωπαϊκής Επιτροπής[18],Εκτιμώντας τα ακόλουθα:(1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει πρόσθετη στήριξη στους εργαζομένους που απολύονται εξαιτίας μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους ενισχύει κατά την επανένταξή τους στην αγορά εργασίας.(2) Το πεδίο εφαρμογής του ΕΤΠ επεκτάθηκε στις αιτήσεις που υποβάλλονται μετά την 1η Μαΐου 2009 προκειμένου να συμπεριλάβει την υποστήριξη των εργαζομένων που απολύθηκαν ως άμεσο αποτέλεσμα της παγκόσμιας οικονομικής και χρηματοπιστωτικής κρίσης.(3) Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ανώτατου ετήσιου ορίου των 500 εκατ. ευρώ.(4) Στις 9 Μαρτίου 2010 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 66 επιχειρήσεις που λειτουργούν στον κλάδο 23 της NACE Αναθ. 2 («Κατασκευή άλλων μη μεταλλικών ορυκτών προϊόντων»), σε μία ενιαία περιφέρεια του NUTS II, την Comunidad Valenciana (ES52), την οποία συμπλήρωσε με πρόσθετες πληροφορίες έως τις 25 Μαΐου 2010. Η αίτηση πληροί τις απαιτήσεις που προβλέπονται για τον καθορισμό των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006. Η Επιτροπή προτείνει, συνεπώς, τη διάθεση ποσού ύψους 1 422 850 ευρώ.(5) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία,ΑΠΟΦΑΣΙΖΟΥΝ:Άρθρο 1Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή του ποσού των 1 422 850 ευρώ σε πιστώσεις αναλήψεως υποχρεώσεων και σε πιστώσεις πληρωμών.Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .Βρυξέλλες/Στρασβούργο,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕ C 139 της 14.6.2006, σ. 1.[2] ΕΕ L 406 της 30.12.2006, σ. 1.[3] Κανονισμός (EK) αριθ. 1893/2006 της 20.12.2006 (ΕΕ L 393 της 30.12.2006, σ. 1).[4] Σύμφωνα με το τρίτο εδάφιο του άρθρου 3 του κανονισμού (ΕΚ) αριθ. 1927/2006.[5] COM(2008)800. Ένα ευρωπαϊκό σχέδιο για την ανάκαμψη της οικονομίας.[6] ΓΔ Επιχειρήσεων: «Ο αντίκτυπος της οικονομικής κρίσης στους βασικούς κλάδους της ΕΕ - Η περίπτωση των κλάδων των κατασκευών και των οικοδομών». Επικαιροποίηση, Δεκέμβριος 2009.(http://ec.europa.eu/enterprise/policies/industrial-competitiveness/documents/index_en.htm).[7] COM(2010)216. Πρόταση απόφασης του Ευρωπαϊκου Κοινοβουλίου και του Συμβούλιο για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση […] αίτηση EGF/2009/014 ES/Comunidad Valenciana.[8] Οι κατηγορίες βασίζονται στη Διεθνή Τυποποιημένη Ταξινόμηση Επαγγελμάτων, μονοψήφιο, (ISCO-88).[9] Οι κατηγορίες βασίζονται στη Διεθνή Τυποποιημένη Ταξινόμηση Εκπαίδευσης (ISCED-97).[10] Η κοινοπραξία αυτή απαρτίζεται από τους δημάρχους των Villena, Novelda, Salinas, La Algueña, Aspe και Monforte de Cid και έναν εκπρόσωπο της σύμπραξης των δήμων στην κοιλάδα Vinalopó, τις εργατικές ενώσεις και τις επιχειρηματικές οργανώσεις σε τοπικό επίπεδο.[11] Unión General de Trabajadores del País Valenciano (UGT-PV), Comisiones Obreras del País Valenciano (CC.OO.-PV), Federación del Metal, Madera y Afines de la UGT del País Valenciano (MCA-UGT-PV) και Federación de Construcción, Madera y Afines (FECOMA-CC.OO.-PV).[12] Αίτηση EGF/2010/009 ES/Comunidad Valenciana - Textile.[13] Το ημερήσιο επίδομα κινητικότητας των 20 ευρώ ανά συμμετέχοντα και ημέρα συμμετοχής περιλαμβάνεται στο συνολικό κόστος των δράσεων 5, 6, 7, 9, 10, 12, 13 και 14.[14] Διαφορά στο συνολικό κόστος λόγω της στρογγυλοποίησης του μοναδιαίου κόστους (EUR 3 933,34)[15] Consorcio del Pacto Territorial por el Empleo del Valle del Vinalopó.[16] ΕΕ C 139 της 14.6.2006, σ. 1.[17] ΕΕ L 406 της 30.12.2006, σ. 1.[18] ΕΕ C […] της […], σ. […].